kersieboom-singel deur Jacques Brown | Bydraes | Woes - Kreatiewe platform vir Afrikaans
Aantal woorde: 399
Datum gepubliseer: 18 Dec 2014
Die straat se naam was Kersieboom-singel. Niemand weet hoekom dit so genoem was nie, want daar was geen kersiebome in die omgewing nie, ook nie in die klein erwe in die straat nie. Dit was sy naam want ons wyse stads-vaders het so besluit, en so sou dit wees .
Dit was n stil en verveelige straat wat min vekeer gedra het. Die karre het op en af gejaag in naburige strate, maar in Kersieboom-singel was dit stil en rustig. Die wind het n stukkie papier vanaf die sypaadjie in die straatgeut afgewaai. N Hond het hardop geblaf by een van die huise vir geen ooglopende rede nie, en word toe weer stil.
Alles was stil in die straat, behalwe vir die wind wat aanhou snuffel het, agter dit wat dit nooit kon vind nie. Die uitspansel was majestuies en hemels-blou daar bo. Nou en dan sou n kar die straat afry en weer afdraai in n ander straat. Maandae het die inwoners hulle asblikke uitgesit om skoongemaak te word.
Daar was baie voël-lewe in die area, en bedags het hulle uitgekom en rondgevlieg, en gesit in die bome van die tuine. Hulle sang het die wêreld deurdring, en dit het Kersieboom-singel n aangename en vreedsame plek gemaak. Dit alles het die plek n goeie klein buurt gemaak, behalwe vir die insident laas jaar by nommer 123.
Natuurlik praat ek van die moorde. N Jong paartjie onverklaarbaar afgeslag in hulle slaapkamer, en die moordenaar is nooit gevind nie. N Gruwelikke daad inderdaad, so het die mense my vertel. N Bloed-dorstige afêre wat nooit heeltemal opgeklaar is deur die owerhede nie. Die onverklaarbare moord in Kesrieboom-singel.
Die ongegronde gerugte aangaande die moorde, het not steeds straat op en af gegaan; huis in en huis uit. Dit was ongetwyfeld n verskriklikke daad, maar ook n lekker brokkie skinder nuus vir die bure. Op daardie stadium het die buurt gegons van die nuus, maar mettertyd het alles stil geraak aangaande die storie. Deesdae was dit selde genoem, en skaars onthou, deur meeste mense in die buurt.
Nog n stukkie papier het van die sypaadjie afgewaai, totdat dit te ruste gekom het in n straatgeut . Die wind was koud en bedreigend, en het nuwe slagoffers gesoek om te teister. Dit was herfs, en nog n jaar het einde se kant toe gestaan. Net nog n seisoen, net nog n jaar, op Kersieboom-singel…